CELEX: E2013P0003
Language: mt
Date: 2013-03-13 00:00:00
Title: Talba għal Opinjoni Konsultattiva mill-Qorti tal-EFTA minn Skatteklagenemnda ved Sentralskattekontoret for storbedrifter, bid-data t- 13 ta' Marzu 2013 , fil-kawża ta' Fred Olsen u oħrajn v Staten v/Sentralskattekontoret for storbedrifter (Kawża E-3/13)

19.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/8
            
         Talba għal Opinjoni Konsultattiva mill-Qorti tal-EFTA minn Skatteklagenemnda ved Sentralskattekontoret for storbedrifter, bid-data t-13 ta' Marzu 2013, fil-kawża ta' Fred Olsen u oħrajn v Staten v/Sentralskattekontoret for storbedrifter
   (Kawża E-3/13)
   2013/C 270/06
   Saret talba lill-Qorti tal-EFTA b'ittra tat-13 ta' Marzu 2013 minn Skatteklagenemnda ved Sentralskattekontoret for storbedrifter (il-Bord tal-Appelli tal-Uffiċċju Ċentrali tat-Tassazzjoni għall-Impriżi Kbar), li waslet għand ir-Reġistru tal-Qorti fit-18 ta' Marzu 2013, għal Opinjoni Konsultattiva fil-kawża ta' Fred Olsen u oħrajn v Staten v/Sentralskattekontoret for storbedrifter, dwar il-mistoqsijiet li ġejjin:
   
               (1)
            
            
               It-trusts bħala forma ta’ stabbiliment jaqgħu taħt il-kamp ta' applikazzjoni tal-libertà tal-istabbiliment kif previst fl-Artikolu 31 ŻEE? Mistoqsija supplimentari: Jekk iva, min għandu d-drittijiet skont id-dispożizzjonijiet tal-Ftehim ŻEE?
            
         
               (2)
            
            
               Jekk l-ewwel mistoqsija ewlenija hija mwieġba fl-affermattiv: Trust jissodisfa r-rekwiżit ta’ attività ekonomika previst fl-Artikolu 31 ŻEE?
            
         
               (3)
            
            
               Jekk l-ewwel mistoqsija ewlenija hija mwieġba fin-negattiv: Trust jaqa’ fil-kamp ta' applikazzjoni tad-dritt għall-moviment liberu tal-kapital previst fl-Artikolu 40 ŻEE?
            
         
               (4)
            
            
               Jekk l-ewwel jew it-tielet mistoqsija ewlenija hija mwieġba fl-affermattiv: Ir-regoli Norveġiżi tas-CFC jinvolvu restrizzjoni waħda jew aktar fuq il-libertà tal-istabbiliment jew id-dritt għall-moviment liberu tal-kapital?
            
         
               (5)
            
            
               Jekk ir-raba' mistoqsija ewlenija hija mwieġba fl-affermattiv: Ir-restrizzjoni tista' titqies li tkun ġustifikata għar-raġunijiet ta' interess pubbliku li jieħu preċedenza, u r-restrizzjoni hija proporzjonata?